Yanzu Yanzu: Yan sanda sun kama dan majalisa Jibrin kan harin da aka kai wa Kwankwaso ▷ Legit.ng
Yanzu Yanzu: Yan sanda sun kama dan majalisa Jibrin kan harin da aka kai wa Kwankwaso
10 months ago 31 views by Aisha Musa
Rundunar yan sandan jihar Kano a ranar Juma’a, 22 ga watan Fabrairu ta kama wani mamba na majalisar wakilai mai wakiltan Kiru/Bebeji, Abdulmumin Jibrin, kan harin da aka kai wa tawagar tsohon gwamnan jihar, Rabiu Kwankwaso.
An kuma kona gidan dan majalisar, yayinda aka kona motoci sama da 10 kurmus.
An tattaro cewa mataimakin sufeto janar na yan sanda dake Zone 1, Dan Bature da kwamishinan yan sandan jihar, Mohammed Wakili a ranar Juma’a sun ziyarce wajen da abun ya afku sannan suka yi umurnin kama dan majalisar.
KU KARANTA KUMA: Muna da tabbacin cewa zamu lashe zaben shugaban kasa a gobe - PDP
Majiyoyin tsaro sun bayyana cewa a yanzu haka dan majalisar na amsa tambayoyi daga hannun yan sanda a hedkwatar rundunar da ke Bompai.
An kuma tattaro cewa gwamnan jihar, Abdullahi Ganduje a ranar Laraba ya roki kwamishinan yan sanda da kada a bari Kwankwaso ya kai gangaminsa na karshe, amma kwamishinan yace ba zai iya hana tsohon gwamnan yancinsa ba idan har babu kwakwaran dalili.